**ELŐTERJESZTÉS**

Pápakovácsi önkormányzat képviselőtestületének 2016. március 29-i nyilvános ülésére

**Tárgy**: Települési Értéktár létrehozása.

**Előterjesztő**: Burghardt Ferenc polgármester

**Előkészítette:** Kissné Szántó Mária aljegyző,

Burghardt Ferenc polgármester

Varga Éva Teréz történész

Tisztelt Képviselő –Testület!

Az Országgyűlés 2102. április 11. napján fogadta el a magyar nemzeti értékekről és a hungarikumokról szóló 2012.évi XXX. törvényt. Mely a vázát adja annak a szabályozási rendszernek, melyen keresztül megvalósul a magyar nemzeti értékek és hungarikumok körének a meghatározása, azok felkutatása, dokumentálása, rendszerezése, népszerűsítése, a jelenlegi és a jövő nemzedékkel történő megismertetése és a nemzeti értékek és a hungarikumok gondozásáról szóló 114/2013. (IV.16). Kormányrendelet alapján.

A nemzeti értékek azonosítása, rendszerezése és a védelme egy többszörösen összetett, vertikálisa felfutó rendszerben, az ún. Nemzeti Értékek Piramisában történik. Ahhoz, hogy a hungarikum szónak valóban megkülönböztető szerepe legyen, és hogy a fogalom ne üresedjen ki, a Törvény bevezette a nemzeti érték fogalmát, amelyköréből választja ki a Hungarikum Bizottság a hungarikumokat.

A nemzeti értékpiramis első lépcsőfokát a települési önkormányzatok adják, amelyek fakultatív feladatként megalakítják Település Értéktár Bizottságaikat. Ezek a bizottságok elkészítik a településen fellelhető nemzeti értékek adatainak gyűjteményét, vagyis a települési értéktárat, amelyet megküldenek a Megyei Értéktár Bizottságnak. Kérem a Tisztelt Képviselő-testületet megvitatni és a határozati javaslatot elfogadni szíveskedjék.

**HATÁROZATI JAVASLAT**

Pápakovácsi Község Önkormányzata Képviselő-testülete a magyar nemzeti értékekről és a hungarikumokról szóló114/2013. (IV.16.) Korm. rendelet vonatkozó rendelkezései alapján élni kíván a települési értéktár létrehozásának lehetőségével.

Határidő: folyamatos, Felelős: polgármester

Pápakovácsi, 2016. március 22.

**Burghardt Ferenc**

polgármester