Előterjesztés

Pápakovácsi Önkormányzat Képviselő-testületének 2016.március 29-i ülésére.

Tisztelt képviselő-testület!

Mint korábban már tárgyaltunk róla, pályázatot szeretnénk benyújtani a Pápakovácsi Fő utca 20. sz. alatti volt magtár épület felújítására, melyben többfunkciós közösségi teret szeretnénk kialakítani.

Jelenleg az önkormányzat nem rendelkezik rendezvények tartására alkalmas helyiséggel, kisebb létszámú rendezvények, előadások az önkormányzat tárgyaló-termében, nagyobb létszámú rendezvények pedig az un. többcélú épületben zajlanak. Ez utóbbi azonban a Klebelsbert Intézményfenntartó működtetésében van,ezért igénybe vétel esetén tőlük kell engedélyt kérni.

A fentieken kívül – ha elkészül a felújítás- az épületben helyet kapna a nyugdijasklub, ifjusági klub, sőt terveink szerint a könyvtár is, ami jelenleg szintén az iskolaépületben van, közösen az iskolakönyvtárral.

A pályázható összeg max 50 millió forint, a felmérés már elkészült, jelenleg a tervező dolgozik a porjekten.

Most a pályázat benyújtására vonatkozó szándéknyilatkozatról kell dönteni, illetve a konzorciumi partnert kiválasztani.

Javaslom az alábbi határozati javaslat elfogadását:

**../2016.(III…..)KT határozat**

Pápakovácsi Község Önkormányzat Képviselő-testülete úgy dönt, hogy pályázatot nyújt be a „településképet meghatározó épületek külső rekonstrukciója, többfunkciós közösségi tér létrehozása, fejlesztése, energetikai korszerűsítés” című VP-6-7.4.1.1-16-os kódszámú pályázat „2. célterületére: településképet meghatározó épületek külső felújítása.

Fejlesztés megnevezése:többfunkciós közösségi tér kialakítása

Fejlesztéssel érintett ingatlan helyrajzi száma: Pápakovácsi 106/2.

Fejlesztés szükségessének indoka: Az iskola udvarán található volt magtárépület romos, településképet rontó állapotban van, s rövid időn belül – felújítás hiányában – veszélyessé válhat.

A pályázat benyújtásában és lebonyolításában konzorciumi partner a Pápakovácsi Német Nemzetiségi Önkormányzat.

A fejlesztés összköltségének és a pályázati összeg meghatározása folyamatban van, a pályázat benyújtásának pontos feltételeit a tervezői munka befejezése után határozza meg a képviselő-testület.

Felhatalmazza a képviselő-testület a polgármestert a szükséges intézkedések megtételére.

**Határidő:** azonnal

**Felelős:** polgármester

Pápakovácsi 2016. március 22.

Burghardt Ferenc

polgármester